**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS BENDRUOMENĖS INICIATYVŲ, SKIRTŲ GYVENAMAJAI APLINKAI GERINTI, PROJEKTŲ TVIRTINIMO**

2020 m. rugpjūčio 27 d. Nr. 34-502

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo, patvirtinto 2020 m. gegužės 29 d. sprendimu Nr. 5TS-368 „Dėl Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo patvirtinimo“, 16 ir 26 punktais, atsižvelgdama į Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos konsultacinės darbo grupės, sudarytos Lazdijų rajono savivaldybės mero 2020 m. liepos 14 d. potvarkiu Nr. 7V-44 „Dėl Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų įdėjų atrankos konsultacinės darbo grupės sudarymo“ 2020 m. rugpjūčio 26 d. posėdžio protokolą Nr. IN2-43, Lazdijų rajono savivaldybės taryba n u s p r e n d ž i a:

1. Patvirtinti daugiausiai Lazdijų rajono savivaldybės gyventojų balsų gavusį Lazdijų rajono savivaldybės bendruomenės iniciatyvų, skirtų gyvenamajai aplinkai gerinti, projektą – „Kapčiamiesčio miestelio centrinės aikštės infrastruktūros gerinimas“.

2. Nustatyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Gediminas Giedraitis, tel. 8 613 83 291

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS BENDRUOMENĖS INICIATYVŲ, SKIRTŲ GYVENAMAJAI APLINKAI GERINTI, PROJEKTŲ TVIRTINIMO“**

**PROJEKTO**

**AIŠKINAMASIS RAŠTAS**

2020-08-26

Lazdijų rajono savivaldybės tarybos sprendimo projektas ,,Dėl Lazdijų rajono savivaldybės bendruomenės iniciatyvų, skirtų gyvenamajai aplinkai gerinti, projektų tvirtinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi ir Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo, patvirtinto 2020 m. gegužės 29 d. sprendimu Nr. 5TS-368 „Dėl Lazdijų rajono savivaldybės bendruomenės iniciatyvų, skirtų gyvenamajai aplinkai kurti ir plėsti, projektų idėjų atrankos ir finansavimo tvarkos aprašo patvirtinimo“, 16 ir 26 punktais.

Projekto tikslas – patvirtinti daugiausiai Lazdijų rajono savivaldybės gyventojų balsų 2020 metais gavusius Lazdijų rajono savivaldybės bendruomenės iniciatyvų, skirtų gyvenamajai aplinkai gerinti, projektus, kurių įgyvendinimas bus finansuojamas iš Lazdijų rajono savivaldybės biudžeto.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vyr. specialistas Gediminas Giedraitis.

Strateginio planavimo ir investicinių

projektų valdymo skyriaus vyr. specialistas Gediminas Giedraitis